Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1342

1. Mintavétel és laboratóriumi vizsgálatok a TSE kérõdzõkben történõ elõfordulásának kimutatására 1.1. A minták begyûjtése A minták begyûjtését a Nemzetközi Állatjárványügyi Hivatal által kiadott „A diagnosztikai tesztek és vakcinák szabványainak kézikönyve” (a továbbiakban: OIE kézikönyv) alapján kell elvégezni. 1.2. A TSE-re gyanús és egyéb idegrendszeri tüneteket mutató állatok esetében a vizsgálati anyag tárgya a fej, amit futár útján kell az illetékes intézetbe eljuttatni. A kényszervágott, elhullott és normál vágással levágott állatok monitoring rendszerû vizsgálata során a mintát speciális mintavevõ kanállal kell venni. A minta magába foglalja az agytörzs nyúltvelõtõl kraniálisan helyezõdõ 8—10 cm-es szakaszát. A mintát a mintavételi edényzetbe helyezve, hûtve kell az illetékes intézetbe kell szállítani. A juhok és kecskék esetén megfelelõ mintavevõ kanál hiányában monitoring vizsgálat céljából is a fejet kell beküldeni. 1.3. Laboratóriumi vizsgálatok 1.3.1. A TSE-re gyanús állatok vizsgálata A laboratóriumi vizsgálatra küldött kérõdzõk agytörzsébõl származó szöveteket az OIE kézikönyvben foglaltaknak megfelelõen kórszövettani vizsgálat alá kell vetni, kivéve ha az anyag bomláson ment keresztül. Ha a minta bomláson ment keresztül, vagy a kórszövettani vizsgálat eredménye negatív vagy kétes, akkor megerõsítõ vizsgálatot kell végezni. A megerõsítõ vizsgálat lehet az immuncitokémiai (immunhisztokémiai), illetve az immunoblot eljárás vagy a jellegzetes fonalak elektronmikroszkópos kimutatása. 2003/73. szám Ha a laboratóriumi vizsgálatok során az idegrendszeri tüneteket vagy a viselkedészavart magyarázó alternatív diagnózis megállapítható és így a TSE gyanúja kizárható, továbbá a kórszövettani vizsgálat eredménye is negatív, akkor megerõsítõ vizsgálatokat nem kell végezni. Szarvasmarhák esetében megerõsítõ vizsgálatot csak akkor nem kell végezni, ha az állat veszettségre pozitív és ugyanakkor a TSE-re irányuló kórszövettani vizsgálat negatív. A gyorstesztek megerõsítõ vizsgálat céljára nem alkalmazhatók. 1.3.2. Az éves monitoring program keretében megvizsgált állatok A rendeletben meghatározott monitoring program keretében megvizsgált szarvasmarhákat, juhokat vagy kecskéket a 3. pontban felsorolt gyorstesztek valamelyikével kell megvizsgálni. Ha a gyorsteszt eredménye kétes vagy pozitív, akkor megerõsítõ vizsgálatokat kell végezni az alábbiak szerint: a mintát az OIE kézikönyvben foglaltak szerint kórszövettani vizsgálat alá kell vetni, kivéve, ha az anyag bomláson ment keresztül, vagy más okból nem alkalmas e vizsgálatra. Ha a kórszövettani vizsgálat eredménye kétes vagy negatív, illetve ha a minta bomláson ment keresztül, akkor az 1.3.1. alpontban felsorolt diagnosztikai eljárások valamelyikével további vizsgálatot kell végezni. A gyorstesztek megerõsítõ vizsgálat céljára nem alkalmazhatók. 1.4. Az eredmények értékelése Az 1.3.1. alpontban foglaltak szerint megvizsgált állat TSE-ben beteg, ha a kórszövettan vagy a megerõsítõ vizsgálat eredménye pozitív. Ha ez a BSE vagy a súrlókór elsõ megállapítását jelenti az országban (még egyáltalán nem, vagy több mint hét évvel ezelõtt fordult elõ), akkor szükséges az Európai Unió referencia laboratóriumába mintát küldeni. Az 1.3.2. alpontban foglaltak szerint megvizsgált állat TSE-ben beteg, ha a gyorsteszt eredménye pozitív vagy kétes, és — az azt követõen elvégzett kórszövettani vizsgálat eredménye pozitív, vagy — az 1.3.1. alpontban elõírt három további diagnosztikai módszer valamelyikével elvégzett vizsgálat eredménye pozitív.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes